\addtotoc{Σύνοψη}  % Add the "Abstract" page entry to the Contents
\abstract{
\addtocontents{toc}{\vspace{1em}}  % Add a gap in the Contents, for aesthetics
% skip indentation just for this paragraph

\hyphenation{αυτές νέφος}

\noindent Τη σημερινή εποχή, όλο και περισσότερος κόσμος βασίζεται πλέον σε
υπηρεσίες τύπου IaaS έναντι των παραδοσιακών επιτόπιων υποδομών για την παροχή
λειτουργικής υποστήριξης σε εφαρμογές, υπηρεσίες και επιχειρησιακές
διαδικασίες. Αυτό συμβαίνει διότι κατ' αυτό τον τρόπο μειώνονται τα έξοδα ενός
οργανισμού ή μιας επιχείρησης εφόσον δεν υπάρχει ανάγκη δαπάνης/επένδυσης για
την αγορά εξοπλισμού και το λειτουργικό κόστος χρήσης υπηρεσιών IaaS βασίζεται
σε ευέλικτα μοντέλα χρέωσης με βάση την χρήση (των πόρων υποδομής που
προσφέρονται). Επιπλέον, είναι δυνατή η κλιμάκωση της προσφερόμενης
απομακρυσμένης υποδομής ανάλογα με τις ανάγκες του οργανισμού και του τρέχοντος
φόρτου εργασίας των υπηρεσιών και εφαρμογών προς υποστήριξη. Με αυτόν τον
τρόπο, μεταβιβάζεται η ευθύνη της διάθεσης και συντήρησης του εξοπλισμού σε
τρίτους ενώ ταυτόχρονα εισάγεται ένα καινούριο μοντέλο εμπιστοσύνης ανάμεσα
στον χρήστη/οργανισμό και τον πάροχο νέφους. Η αύξηση ενδιαφέροντος από τις
επιχειρήσεις προς τις τεχνολογίες εικονικοποίησης οι οποίες αποτελούν τα
θεμέλια των υπηρεσιών IaaS, αλλά και η ραγδαία άνοδος της δημοτικότητας
τεχνολογιών δοχείων όπως είναι το Docker, άρχισαν με την σειρά τους να
ενισχύουν την υιοθέτηση της αρχιτεκτονικής μικρο-υπηρεσιών για την ανάπτυξη
εφαρμογών. Μιας αρχιτεκτονικής που βασίζεται τόσο στις τεχνολογίες
εικονικοποίησης για την στέγαση των εφαρμογών σε υποδομές νέφους όσο και στις
τεχνολογίες δοχείων για την διαμέριση των λειτουργιών τους, προσφέροντας ένα
κατάλληλο επίπεδο απόδοσης και κλιμακωσιμότητας
\footfullcite{awsMicroservices}. Ωστόσο, οι εφαρμογές αυτές παραμένουν άμεσα
ευεπηρέαστες σε ζητήματα ασφάλειας που μπορεί να αφορούν το ίδιο το νέφος ή/και
τις τεχνολογίες στις οποίες στηρίζεται.

\clearpage

Στην παρούσα εργασία θα αναλύσουμε πρώτα τα ζητήματα ασφάλειας που αφορούν το
νέφος και ειδικότερα αυτά που αφορούν τις τεχνολογίες εικονικοποίησης και
δοχείων. Έπειτα, θα αναλύσουμε πως μπορεί να γίνει χρήση αυτών των 2
τεχνολογιών με περισσότερη ασφάλεια. Όμως ο σκοπός της εργασίας προχωρά πέρα
από αυτό και μεταβαίνει σε ένα πρακτικό επίπεδο, προτείνοντας τη λύση ενός
εργαλείου που μπορεί να υλοποιεί με αυτό τον τρόπο την προτεινόμενη, ασφαλή
χρήση των τεχνολογιών αυτών. Ειδικότερα, το εργαλείο αυτό όχι μόνο μπορεί να
δημιουργεί εικονικές μηχανές κατά μήκος πολλών παρόχων νέφους αλλά και να τις
σκληραίνει με έναν αυτοματοποιημένο τρόπο. Επιπροσθέτως, είναι ικανό να
εγκαθιστά σε αυτές τις εικονικές μηχανές τη μηχανή δοχείων Docker, την οποία
επίσης μπορεί να σκληραίνει. Ο βασικός στόχος της εργασίας είναι να διευκολύνει
έναν οργανισμό στην εγκατάσταση και διαμόρφωση με αυτοματοποιημένο τρόπο ενός
ασφαλούς, κατανεμημένου περιβάλλοντος (φιλοξενίας και λειτουργίας) για την
εγκατάσταση και λειτουργία μιας εφαρμογής μικρο-υπηρεσιών. Η αυτοματοποίηση
αυτή έγκειται στη σωστή διαμόρφωση του εργαλείου, η οποία δεν προϋποθέτει
κάποια ειδική γνώση πάνω σε τεχνικά ζητήματα αλλά ούτε και στον τομέα της
ασφάλειας υποδομών και των λειτουργικών συστημάτων.

\vskip 60pt
\noindent \textbf{Λέξεις κλειδιά:} Νέφος, Ασφάλεια, Εικονικοποίηση, Δοχεία, Μικρο-υπηρεσίες, Αυτοματοποίηση

}

\clearpage  % Abstract ended, start a new page
